30.12.2014 Jurnalul Oficial al Uniunii Europene L 370/25 REGULAMENTUL DELEGAT (UE) NR. 1393/2014 AL COMISIEI din 20 octombrie 2014 de stabilire a unui plan privind aruncarea capturilor înapoi în mare pentru anumite activități de pescuit pelagic în apele de nord-vest COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului şi a Deciziei 2004/585/CE a Consiliului (!), în special articolul 15 alineatul (6) şi articolul 18 alineatele (1) și (3), întrucât: (1) Regulamentul (UE) nr. 1380/2013 vizează climinarea treptată a practicii aruncării capturilor înapoi în mare în toate activitățile de pescuit ale Uniunii prin introducerea unei obligații de debarcare pentru capturi de specii care fac obiectul unor limite de captură. (2) Articolul 15 alineatul (6) din Regulamentul (UE) nr. 1380/2013 împuternicește Comisia să adopte planuri privind aruncarea capturilor înapoi în mare prin intermediul unui act delegat pentru o perioadă de maximum tei ani pe baza recomandării comune elaborate de statele membre în urma consultării consiliilor consultative relevante. (3) Belgia, Irlanda, Spania, Franța, Țările de Jos și Regatul Unit au un interes direct în ceea ce privește gestionarea pescuitului în apele de nord-vest. În urma consultării cu Consiliul consultativ pentru stocuri pelagice, cu Consiliul consultativ pentru distanțe mari și cu Consiliul consultativ pentru apele de nord-vest, respectivele state membre au înaintat Comisiei o recomandare comună. S-a obţinut sprijin ştiințific din partea organismelor ştiințifice rele- vante. Măsurile incluse în recomandarea comună care sunt în conformitate cu articolul 15 alineatul (6) din Regu- lamentul (UE) nr. 1380/2013 şi, prin urmare, cu articolul 18 alineatul (3) din Regulamentul (UE) nr. 1380/2013 ar trebui să fie incluse în prezentul regulament. (4)  În ceea ce privește apele de nord-vest, potrivit articolului 15 alineatul (1) litera (a) din Regulamentul (UE) nr. 1380/2013, obligația de debarcare trebuie să se aplice, începând cu 1 ianuarie 2015 cel târziu, tuturor navelor implicate în pescuitul de specii pelagice mici și în pescuitul de specii pelagice mari în ceea ce priveşte speciile capturate în urma respectivelor operațiuni de pescuit, care fac obiectul unor limite de captură. (5)  În conformitate cu recomandarea comună, planul privind aruncarea capturilor înapoi în mare ar trebui să acopere pescuitul de anumite specii pelagice mici şi mari, precum pescuitul de macrou, hering, stavrid negru, putasu, caproide, argentină mare, ton alb și şprot în zonele ICES Vb, VI și VII începând cu 1 ianuarie 2015. (6)  Recomandarea comună include o excepţie de la obligația de debarcare pentru macrou și hering capturat cu ajutorul plaselor-pungă în anumite condiții bazate pe dovezi ştiințifice privind rata ridicată de supraviețuire în conformitate cu articolul 15 alineatul (4) litera (b) din Regulamentul (UE) nr. 1380/2013. Grupul Scheveningen a furnizat în recomandarea comună pentru un plan privind aruncarea capturilor înapoi în mare pentru Marea Nordului dovezi ştiințifice în sprijinul ratei ridicate de supraviețuire făcând trimitere la un studiu ştiințific specific privind supraviețuirea peştilor aruncați înainte de strângerea completă a plasei în cadrul pescuitului cu plasă- pungă. În urma studiului s-a constatat că ratele de supraviețuire depind de timpul petrecut în înghesuială şi de densitatea peştelui din plasă, care sunt, în general, limitate în cazul acestor activități de pescuit. Aceste informații au fost reexaminate de CSTEP. CSTEP a concluzionat că, pornind de la premisa că rezultatele studiului privind supraviețuirea sunt reprezentative pentru ratele de supraviețuire în urma operațiunilor de pescuit pentru scopuri comerciale, proporția de macrou aruncaţi înainte de strângerea completă a plasei care supraviețuiesc ar fi probabil în jur de 70 %. Densitățile ar fi, de asemenea, mai scăzute decât cea în cazul căreia s-a observat o creştere a mortalității heringului. O interdicție privind eliberarea macroului și a heringului înainte ca plasa să fie strânsă în întregime la bordul unei nave de pescuit, având ca rezultat pierderea peştilor morţi sau pe moarte, este prevăzută la articolul 19b alineatul (2) din Regulamentul (CE) nr. 850/98 al Consiliului ('). Această excepție legată de supra- viețuire nu afectează interdicţia în vigoare, deoarece eliberarea peştelui va avea loc într-o etapă a operațiunii de pescuit în care peştele ar avea o rată de supraviețuire ridicată după eliberare. Prin urmare, prezentul regulament ar trebui să includă o astfel de excepție. () JOL354,28.12.2013, p. 22. () Regulamentul (CE) nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecție a puietului de organisme marine 0L 125, 27.4.1998, p. 1).